## Upute za pripremu izlaganja kod javne obrane doktorske disertacije

## Općenito

Svrha obrane doktorske disertacije je

* omogućiti Povjerenstvu za obranu doktorske disertacije uvjeriti se kako je istraživanje koje je osnova doktorske disertacije samostalan i izvorni rad pristupnika;
* pružiti mogućnost pristupniku priliku javno obraniti doktorsku disertaciju;
* omogućiti Povjerentsvu za obranu doktorske disertacije procijeniti znanje pristupnika području istraživanja.

Povjerentvo za prihvaćanje teme doktorske disertacije ne procjenjuje samo doktorsku disertaciju, već i sposobnost pristupnika kako ju brani te kako povezuje sadržaj doktorske disertacije s postojećim spoznajama u području istraživanja.

Predviđeno vrijeme trajanja prezentacije je 45 minuta (okvirno 45 stranica).

## Naslovnica prezentacije

Naslovnica prezentacije treba sadržavati:

* ime i prezime, akademski naziv i stupanj studenta poslijediplomskog sveučilišnog studija
* naziv Sveučilišta i Fakulteta;
* potpuni naslov doktorske disertacije;
* mjesto i datum;
* opis svrhe izrade prezentacije (npr. Obrana doktorske disertacije).

## Unutarnja struktura prezentacije

Prezentacija bi u načelu trebala sadržavati sljedeće stavke:

* naslovnicu;
* sažetak (kratki opis doktorske disertacije);
* sadržaj;
* pregled prema poglavljima;
* popis najvažnije literature.

U dogovoru s mentorom student treba provjeriti raspored i zastupljenost pojedinih poglavlja te je li potrebno dodatno uvesti i istaknuti određena poglavlja.

Stranice prezentacije trebaju biti obrojčane.

## Izgled prezentacije

Smjernice i preporuke za izgled prezentacije su:

* ne opterećivati stranice velikim brojem podataka, već shvatiti prezentaciju kao pomoćno sredstvo pri izlaganju;
* ne više od tri tvrdnje po stranici;
* na stranicama naglasiti (npr. zadebljanima slovima) tekst koji se smatra bitnim za trenutnu tvrdnju, kako bi se izbjegla primjena pomagala poput laserskih pokazivača;
* koristiti grafikone kada je to moguće;
* izbgjegavati tablice s velikim brojem redova i stupaca (preporuka je koristiti tablice s najviše tri reda i tri stupca);
* koristiti bijelu podlogu i boju slova koja omogućava visok kontrast s podlogom (npr. crna ili tamno plava);
* koristiti najmanju veličinu slova od 20 pt;
* ne koristiti više od dvije boje teksta na stranici.